ፕሬዚደንት ትራምፕ ብሮቡዕ ኢዩ ብዛዕባ'ዚ ጉዳይ መግለጺ ዝሃበ። "ነዚ ውሳነ ዝወሰድኩ ንረብሓ ኣሜሪካን ሰላም ኣብ መንጎ እስራኤልን ፍልስጤምን ንምንዳይ ኢዩ"ኢሉ ትራምፕ ኣብ መግለጺኡ። ኤምባሲ ኣሜሪካ ካብ ቴልኣቪቭ ናብ ዮሩሳሌም ንምጓዓዝ ምኒስትሪ ወጻኢ ጉዳያት ምድላዋት ክገብሩ መምርሒ ከምዝሃቦም ገሊጹ። ብሰንኪ'ቲ ውሳነ ኣብቲ ከባቢ ክፍጠር ዝኽእል ዕግርግር ኣብ ግምት ብምእታው መጠንቀቕታ እንተተዋህበ፡ እቲ ኣብ እዋን [ፕሬዚደንታዊ ] ምርጫ ኣሜሪካ ዝተዋህበ መብጽዓ [መፅበዓ] ትራምፕ ተተግቢሩ። ንእዮሩሳሌም ከም ርእሰ ከተማ እስራኤል ምቕባል "ካብ ንክውንነት ምቕባል ኣይዓቢ ኣይንእስን፡ ቅኑዕ ስጉምቲ ድማ ኢዩ" ኢሉ ትራምፕ። እንተኾነ ትራምፕ እቲ እስራኤል ንእዮሩሳሌም ትጥቀመሉ መግለጺ "ዘልኣለማውን ዘይትምቀልን ርእሰ ከተማ" ካብ ምጥቃም ነብሱ ገቲኡ። ፍልስጤማውያን ንምብራቕ እየሩሳሌም ከም መጻኢ ርእሰ ከተማ ምምሕዳር ፍልስጤም ክትከውን ኢዩ ድልየቶም። እንታይ ርእይቶ ኣስዒቡ?
